இதயத்தை வலிக்காமல் தின்றவளே.! - காதல் தோல்வி கவிதைகள்

அளவிடமுடியாத அன்பிற்கு 
    என் அம்மா இருக்க 
    உன் தவணை முறை அன்பு 
    இனி எனக்கு ஏன் வேண்டும் .? 
   துக்கங்களில் ஓடி வர 
    உயிர் நண்பர்கள் இருக்க 
    உன் வாய் சொல் ஆறுதல்கள் 
    இனி எனக்கு ஏன் வேண்டும் .? 
   மனம் உடைந்த தருணம் 
    கண்ணீர் துடைக்க ,சாய தோழிகளின் 
    தோள்கள் இருக்க 
    நீள தயங்கி நிற்கும் உன் விரல்கள் 
    இனி எனக்கு ஏன் வேண்டும் .? 
   என் வெற்றியை கொண்டாட 
    முகமறியா பலரும் காத்துக்கிடக்க 
    உன் புன்னகை இல்லாத வரவேற்பு 
    இனி எனக்கு ஏன் வேண்டும் .? 
   நினைத்ததை வாழ்வில் சாதிக்க 
    வாழ்கையை ரசித்து பகுத்து வாழ 
    வழிகாட்டியாய் புத்தகங்கள் பலநூறு இருக்க 
    யோசனை கேட்டு அனுப்பிய குறுஞ்செய்திக்கு 
    உன் உறக்கம் கெட்டதாய் கசப்புடன் கூடிய 
    வரும் உன் பதிலுக்காய் ஏன் 
    இனி நான் ஏங்கி கிடக்க வேண்டும் .? 
   இதயத்தை வலிக்காமல் தின்றவளே , 
   முத்துக்கள் தேடி வந்தவனிடம் 
    வெறும் சிப்பியை கொடுத்து அனுப்பிவிட்டாய் . 
    பூக்கள் நிறைந்த பாதையில் அழைக்க வந்தவனை 
     முள் கிரீடம் சூட்டிவிட்டாய் . 
    பழங்கள் கொண்டு வந்தவனுக்கு 
     பாகற்காய் விருந்தளிக்கிறாய் . 
    உன்னை நேசிக்க மறுத்தவனிடம் 
    உன் அன்பை புரிந்து கொள்ளாதவனிடம் 
    உன்னை தவிர்த்து வாழ துணிந்தவனிடம் 
     
     காட்ட வேண்டிய முகத்தை 
     பேச வேண்டிய சுடும் வார்த்தைகளை 
     உன் மௌனங்களில் காட்டும் எதிர்ப்பை 
     மொத்தமாய் ஏன் என்னிடம் 
    வார்த்து கொடுத்தாய் .???